Pasientreiser

Pasientreiser HF, opprinnelig Helseforetakenes senter for pasientreiser ANS, er et helseforetak eid av de fire regionale helseforetakene i Norge; Helse Nord , Helse Midt-Norge , Helse Vest  og Helse Sør-Øst .​ Hovedkontoret ligger i Skien og har avdelingskontorer i Mosjøen, Førde, Ålesund og Moelv.​

Pasientreiser ble opprinnelig etablert som et ansvarlig selskap den 11. mai i 2009, men den 1. april i 2017 ble det felleseide selskapet omdannet til et selvstendig helseforetak, samtidig med at navnet ble byttet til dagens navn. Fra og med 1. januar 2018 overtok selskapet det juridiske ansvaret for pasientreiser uten rekvisisjon.

 Om Pasientreiser 
Pasientreiser HF administrerer ikke rekvirerte reiser, som er reiser med drosje, fly og Helseekspress, for eksempel. Dette er reiser som helseforetakene har ansvar for. De har egne enheter for Pasientreiser som inngår avtaler og administrerer ordningen for reiser med rekvisisjon. Det er 17 ulike helseforetak som deler dette ansvaret.

Pasientreiser HF har ansvar for drift og utvikling av de ulike datasystemene som brukes ved bestilling, planlegging og kontroll av pasientreiser. Dette gjelder saksbehandlingssystemene, telefonisystemet og ulike støttesystemer.

Foretaket har ansvar for nasjonalt informasjonsmateriell og er redaktører for pasientreiser.no og gir informasjon om pasientreiser på sine hjemmesider. I tillegg tilbyr Pasientreiser HF de lokale pasientreisekontorene juridisk bistand, opplæring, statistikk, analyser og leder ulike nasjonale prosjekter.

Foretaket overtok fra 1. januar 2018 det juridiske ansvaret for tjenesteområdet reiser uten rekvisisjon, og fire avdelingskontor for reiser uten rekvisisjon ble virksomhetsoverdratt til Pasientreiser HF. Foretaket er en del av den medisinske spesialisthelsetjenesten og skal til enhver tid følge de gjeldende overordnede politiske mål for helsetjenesten. Spesialisthelsetjenesteloven, pasientrettighetsloven og helseregisterloven er viktige lover som definerer rammene for virksomheten.

 Referanser 

 Eksterne lenker 

 Pasientreiseforskriften (FOR-2015-06-25-793). Lovdata
 Veileder til pasientreiseforskriften. Pasientreiser HF

Kategori:Norske helseforetak